ଆଜିକାଲି ପୁଅ ମାନେ ହେଉ କିମ୍ବା ଝିଅ ମାନେ ହୁଅନ୍ତୁ ସମସ୍ତେ ନିଜ ସ୍କିନ ର ଯତ୍ନ ନେଇଥାନ୍ତି । ପୁଣି ସୁନ୍ଦର ଦେଖା ଯିବାକୁ ଯେକେହିବି ପସନ୍ଦ କରନ୍ତି । ତେବେ ଆଜିକାଲି ପରିବେଶ ପ୍ରଦୂଷଣ କାରଣରୁ ଲୋକଙ୍କ ସ୍ୱାସ୍ଥ୍ୟ ସହିତ ତ୍ୱଚା ମଧ୍ୟ କ୍ଷତିଗ୍ରସ୍ତ ହେଉଛି । ଅନେକ ପ୍ରକାରର ଶାରୀରିକ ସମସ୍ୟା ଦେଖା ଯାଉଛି ।
ଯାହାର ପ୍ରତିକାର ମଧ୍ୟ ସମ୍ଭବପର ହୋଇ ପାରୁନାହିଁ । ତେବେ ଆଜିକାର ଏହି ଲେଖାରେ ଆମେ ଏକ ଘରୋଇ ଉପଚାର ବିଷୟରେ କହିବୁ ଯାହା ସାହାଯ୍ୟରେ ଆପଣ ନିଜର ତ୍ୱଚା ସମ୍ବନ୍ଧିତ ସମସ୍ୟା ଯେପରିକି ତ୍ୱଚାରେ ବ୍ରଣ ଏବଂ କଳା ଦାଗ ସମସ୍ୟାକୁ ଦୂର କରି ଦେଇ ପାରିବେ ।
ତେଣୁ ସେହି ଉପଚାର ବିଷୟରେ ଜାଣିବା ପାଇଁ ଆମ ଲେଖାଟିକୁ ଶେଷ ପର୍ଯ୍ୟନ୍ତ ପଢ଼ନ୍ତୁ । ତେବେ ଏହି ଉପଚାର କୁ ପ୍ରସ୍ତୁତ କରିବା ପାଇଁ ଆବଶ୍ୟକୀୟ ସାମଗ୍ରୀ ଗୁଡ଼ିକ ହେଉଛି ଆଳୁ , ହଳଦୀ , ମହୁ , ବେଶନ , ଗୋଲାପ ଜଳ ଇତ୍ୟାଦି ।
ଏହି ଉପଚାରକୁ ପ୍ରସ୍ତୁତ କରିବା ପାଇଁ ପ୍ରଥମେ ଏକ ଆଳୁକୁ କୋରି ତାର ରସ ବାହାର କରି ଦିଅନ୍ତୁ । ଏହାପରେ ଆପଣ ନିଜ ଅନୁଯାୟୀ ଏକ କିମ୍ବା ଦୁଇ ଚାମଚ ବେଶନ ନିଅନ୍ତୁ । ବେଶନ ଆପଣଙ୍କ ତ୍ୱଚା ରେ କଳା ଦାଗକୁ ହଟାଇବା ସହିତ ଚେହେରାରେ ଗ୍ଲୋ ଆଣିଥାଏ । ଏହାପରେ ଅଧା ଚାମଚ ହଳଦୀ ସେଥିରେ ମିଶାନ୍ତୁ । ହଲଦୀରେ ଆଣ୍ଟିବ୍ୟାକ୍ଟେରିଆଲ ଗୁଣ ରହିଥାଏ । ଯାହା କଳା ଦାଗ ସମସ୍ୟାକୁ ମଧ୍ୟ ଦୂର କରିଥାଏ ।
ଏହାପରେ ଏଥୁରେ କିଛି ଗୋଲାପ ଜଳ ମିଶାନ୍ତୁ । ଗୋଲାପ ଜଳରେ କ୍ଲିନଜିଙ୍ଗ ତତ୍ତ୍ୱ ରହିଥାଏ ଯାହା ତ୍ୱଚାରେ ଥିବା ଧୂଳି ମଳି କୁ ପରିଷ୍କାର କରିଥାଏ ଏବଂ ଏକ ଟନର ଭାବରେ ମଧ୍ୟ କାର୍ଯ୍ୟ କରିଥାଏ । ଏହି କାରଣରୁ ଫେସ ଧୋଇ ସାରିବା ପରେ ଗୋଲାପ ଜଳ ଲଗାଇବାକୁ କୁହାଯାଇଥାଏ ।
ଏହା ପରେ କିଛି ମହୁ ମିଶାନ୍ତୁ । ମହୁ ତ୍ୱଚାର ଉଜ୍ଜ୍ୱଳତା କୁ ବୃଦ୍ଧି କରିଥାଏ ଏବଂ ଡେଡ଼ ସେଲ କୁ ବାହାର କରିବାରେ ସାହାଯ୍ୟ କରିଥାଏ । ଶେଷରେ ଆବଶ୍ୟକ ଅନୁଯାୟୀ ଆପଣ ପୂର୍ବରୁ ପ୍ରସ୍ତୁତ କରିଥିବା ଆଳୁ ଜୁସ କୁ ନେଇଥିବା ସାମଗ୍ରୀ ରେ ମିଶାନ୍ତୁ । ଏହାକୁ ଭଲ ଭାବରେ ମିଶାଇ ଏକ ପେଷ୍ଟ ପ୍ରସ୍ତୁତ କରନ୍ତୁ ।
ଏହି ପେଷ୍ଟକୁ ବ୍ୟବହାର କରିବା ପୂର୍ବରୁ ପ୍ରଥମେ ଆପଣ ନିଜ ମୁଁହକୁ କିମ୍ବା ଯେଉଁ ସ୍ଥାନରେ ଆପଣ ଲଗାଇବାକୁ ଚାହୁଁଛନ୍ତି ତାହାକୁ ଭଲ ଭାବରେ ଧୋଇ ଦିଅନ୍ତୁ । ତାପରେ ଏକ କପଡ଼ାରେ ଭଲ ଭାବରେ ପୋଛି ଦିଅନ୍ତୁ ।
ଏହାପରେ ପ୍ରସ୍ତୁତ କରିଥିବା ପେଷ୍ଟକୁ ଭଲ ଭାବରେ ଏକ ମୋଟା ଆସ୍ତରଣ ରେ ଲଗାଇ ସେମିତି ରହିବାକୁ ଦିଅନ୍ତୁ । ଏପରି ୧୦ ରୁ ୧୫ ମିନିଟ ପର୍ଯ୍ୟନ୍ତ ରଖିବା ପରେ ତାହା ଭଲ ଭାବରେ ଶୁଖିଯିବ । ତାପରେ ମୁହଁକୁ ଥଣ୍ଡା ପାଣିରେ ଭଲ ଭାବରେ ଘଷି ଧୋଇ ଦିଅନ୍ତୁ । ଏପରି କିଛି ଦିନ କରିବା ପରେ ଆପଣ ପରିବର୍ତ୍ତନ ଦେଖି ପାରିବେ ।
ଯଦି ଆମ ଲେଖାଟି ଆପଣଙ୍କୁ ଭଲ ଲାଗିଲା ତେବେ ତଳେ ଥିବା ମତାମତ ବକ୍ସରେ ଆମକୁ ମତାମତ ଦେଇପାରିବେ ଏବଂ ଏହି ପୋଷ୍ଟଟିକୁ ନିଜ ସାଙ୍ଗମାନଙ୍କ ସହ ସେୟାର ମଧ୍ୟ କରିପାରିବେ । ଆମେ ଆଗକୁ ମଧ୍ୟ ଏପରି ଅନେକ ଲେଖା ଆପଣଙ୍କ ପାଇଁ ଆଣିବୁ ଧନ୍ୟବାଦ ।
